**સિંહ સવારી માં, ત્રિશુલ ધારી માં વારે આવો વારે આવો હરસિદ્ધિ માં.**

મંગલ મુરતી હરસિદ્ધિ માતા વિશ્વમ્ભરી તું જગ વિખ્યાતા,

નીર ખીર તું પાડે રે નોખા જમડા ના તું ટાળે રે ધોખા

શિવ લોચન ની શક્તિ સિદ્ધિ થઈ પ્રગટ માં તું હરસિદ્ધિ,

વીણા નારદ ડમરુ બજાવે બ્રહ્મા વિષ્ણુ મહેશ ગાવે

ઇન્દ્ર કુબેર પાયે કો લાગે ૠષી મુનિ માંડી મેહેર તો માંગે,

બાઈ જોબન ને વ્રદ્ધ રૂપ તારું નથી કોઈ તત્વ તમથી રે ન્યારું...... સિંહ સવારી માં.....

જળમાં થાળ માં નાભ માં વાસા શક્તિ ચલાવે તુજ સુવાશા

પાણી આગ પવન માં ડોલે બાય તું જીવ જંતુમાં રે બોલે

અપાર તેજ યોમ અનુપા ચૌદ બ્રહ્માંડ માં જ્યોતિ સ્વરૂપા

નીરાકાર છતાં તું નાની બ્રહ્મ પૂરણ તત્વ ને પામી..... સિંહ સવારી માં, ત્રિશુલ......

જડમતી જીવ શું મહિમા જાણે વિદ્યા વિના શું લીલા વખાણે

અદ્ભૂત વિદ્યા સકળ તારે આપો શબ્દ શબ્દ માં સમૃદ્ધિ આપો

ધન ધન હે દેવી ધજાળી નવાજો હવે તો હે નેજાવાળી

શીલ સંતોષ ને સંપત્તિ આપો કરજોડી રે કહું કષ્ટ રે કાપો.... સિંહ સવારી માં,

જ્ઞાની નથી ગૂંણ ગાન શું ગાઊં હરસિદ્ધિ માતા કેમ રે જાઉં

વ્યાકરણ વેદકે ભાષા ન જાણું નથી જાણતો પૂજા નું ટાણું

તારલા ને ચૂંદડી માં ટાકિયા સુરજ ચંદ્ર ને છેડે તે રાખીયા

કોયલા ડુંગર વાસ તે કીધો પૃથ્વી પર માડી પરચો રે દીધો.....સિંહ સવારી માં,

ક્ર્ષ્ણ ભગવાને પૂજા કીધી દ્વારકા ની ગાદી તે દીધી

પ્રભાત ચાવડા ને તેલમાં તર્યો ક્રોધ માડી તારો ત્યારે રે ટળીયો

જોગણી રૂપે માં તું જમતી રાણિયું હારે રાસ તું રમતી

પ્રભાત રાય ને સજીવન કીધો અખેા પાત્ર તે દાન માં રે દીધો..... સિંહ સવારી માં,

વીર વિક્રમ હારે વાતું કરતી સમડી રૂપ માડી તું રે ધરતી

ઊડતી ઊડતી ઉજ્જૈન ગઢ જાવે શિપ્રા કાંઠે મંદિર બંધાવે

અગણિત પરચા તમારા છે આઈ બાવડું જાલો રે તમે બાઈ

નમસ્તે નમસ્તે નમસ્તે ભવાની શંભુ દેવી તુજ શિવાની....સિંહ સવારી માં....,

જપતા નામ પાપ તો જાવે, રોગી રોગ રહિત તો થાવે,

હરસિદ્ધિ નામ સંકટ હરનારું કાયમ મંગલ એક એ નાનું,

જય જય કર તમારો થાવે, પામર જીવ પરમ ગતિ પામે,

જીભ માં બિરાજી સફળ કરો વાણી, શબ્દ ની મંગુ હું તો સરવાણી.... સિંહ સવારી માં...

અમૃત સરખી આશિષ દેજો લાખો દન ખબરું રે લેજો,

દુખડા દુરીજા દોખીન ટાળો વિશ્વમ્ભરી હવે સુખડાં રે વાળો,

સંકટ ટારણ માં તું શક્તિ, હાથ જોડી ને માગું તમારી રે ભક્તિ,

આધીનતા ને અભય તારે આપો, સહાય કરો રે માં હરો રે સંતાપો.... સિંહ સવારી

પલ પલ માડી પાયે હું લાગુ મેહેર તમારી માડી હું માગું,

નામ લેતા માડી સંકટ જાવે આઈ વેલેરી વહારે રે આવો

નથૂદાન કહે હવે નવાજો બાળ તણા રે હૈયામાં બિરાજો

અદ્દભૂત શબ્દ હરસિધ્ધિ માં આપો કરજોડી રે કહું કષ્ટરે કાપો.... સિંહ સવારી

હરસિદ્ધિ માં ચાલીસા ગાવું પૂરણ સુખ સંપત્તિ ને પાવુ,

માફ કરો કઈં અવગુણ મારા તારણ દેવી આશરો રે તારો

દયાળી હવે તો દર્શન દેજો હરસિધ્ધિ માં તમે ભેળે રે રેહજો

મંગલ કરો ને હરસિધ્ધિ માતા દેજો આશિષ હે સુખ દાતા..

મંગલ મૂર્તિ હરસિધ્ધિ માતા વિશ્વંભરી તું જગ વિખ્યાત (2).... સિંહ સવારી માં,

જય હરસિદ્ધિ માં